10. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 30042/839γ/78 της 30 Μαΐου /22  Ιουν. 1978 (ΦΕΚ Β΄ 559) Περί αυξήσεως κατά 50% των υπό του ΤΠΑΕΝ χορηγουμένων εφ’ άπαξ παροχών. Έχοντες υπ’ όψει: 1.Τας διατάξεις της παρ. 2 του άρθρ. 5 του Ν.Δ. 3736/57 (ΦΕΚ 168Α). 2.Την υπό του Δ.Σ. του Τ.Π.Α.Ε.Ν. ληφθείσαν απόφασιν κατά την συνεδρίασιν αυτού της 13.2.1977. 3.Την εν προκειμένω σύμφωνον γνώμην της Επιτροπής Τιμών και Εισοδημάτων, ως το υπ’ αριθ. 1090/492/28.2.1978 έγγραφον του Υπουργείου Συντονισμού, αποφασίζομεν: 1.Την έγκρισιν της υπό του Διοικητικού Συμβουλίου του Ταμείου Προνοίας Αξιωματικών Εμπορικού Ναυτικού ληφθείσης αποφάσεως περί αυξήσεως κατά 50% των ήδη υπ’ αυτού χορηγουμένων εφ’ άπαξ παροχών. 2.Της εν λόγω αυξήσεως δικαιούνται οι συμφώνως προς τας διατάξεις του άρθρ. 3 του Ν.Δ. 3736/57 συνταξιοδοτούμενοι υπό του Ναυτικού Απομαχικού Ταμείου, μέτοχοι του Τ.Π.Α.Ε.Ν., εφ’ όσον η περί απονομής της παροχής (περιοδικής ή εφ’ άπαξ) απόφασις του ΝΑΤ φέρει ημερομηνίαν μεταγενεστέραν της 31.12.1977. 3.Προς τούτο καθορίζομεν την κατά την παρ. 1 του άρθρ. 5 του Ν.Δ. 3736/1957 προσαύξησιν του γινομένου του πολλαπλασιασμού των μηνών υπηρεσίας επί την μέσην τακτικήν μηνιαίαν εισφοράν ως ακολούθως κατά περίπτωσιν ύψους μέσης τακτικής εισφοράς. Εν αρχή διαιρείται ο αριθμός 1937,04 δια του αριθμού του εκφράσαντος την μέσην τακτικήν μηνιαίαν εισφοράν του ησφαλισμένου κατ’ εφαρμογήν της παρ. 1 του άρθρ. 5 του Ν.Δ. 3736/57, της διαιρέσεως συνεχιζομένης μέχρι προσδιορισμού των έξ πρώτων δεκαδικών ψηφίων. Εν συνεχεία αφαιρείται εκ του ούτω προκύπτοντος πηλίκου μία ακεραία μονάς. Τέλος, ο προκύπτων εκ της αφαιρέσεως αριθμός εκφραζόμενος εις ποσοστόν επί τοις εκατόν αποτελεί την ληφθησομένην υπ’ όψιν προσαύξησιν κατά περίπτωσιν ύψους μέσης τακτικής μηνιαίας εισφοράς. Η παρούσα δημοσιευθήτω δια της εφημερίδος της Κυβερνήσεως. 